152 N. V. Ussing. Om Jyllands Hedesletter. 
nelsen af saadanne Huller, nemlig stagnerende Is, dækket ikke 
alene af sit eget Morænemateriale, men ogsaa delvis over- 
skyllet af Sandmasser fra Hedesletten.  Overensstemmende 
med denne Forklaring finder vi ogsaa, at der paa Hjelmhede 
findes alle Overgangsformer mellem de typiske Jordfaldshuller 
og de store uregelmæssig langstrakte Fordybninger i Sand- 
fladen (f. Eks. Moserne omkring Hvidemose Station, Flynder- 
søen selv og maaske Stubbergaards Sø); begge Slags Fordyb- 
ninger har samme Aarsag: Tilstedeværelsen af Isrester i 
Sandets Aflejringstid. 
At ogsaa en Del af Gryderne i det sandede Moræne- 
landskab Øst for Hjelmhede og mange af Mosehullerne i det 
øvrige Morænelandskab er opstaaede paa Steder, hvor Isrester 
efterlodes mellem Aflejringerne, er vistnok sandsynligt, men 
Spørgsmaalet hænger sammen med det om Morænelandskabets 
Dannelsesmaade og kræver nærmere Undersøgelse i alle de 
enkelte Tilfælde. Saa meget kan dog allerede nu anses for 
godtgjort, at ikke alene Flyndersøens, men ogsaa de øvrige 
heromtalte grydeformede Indsænkninger hører med til. isrand- 
fænomenerne og finder deres naturlige Forklaring i den her 
udviklede Hypotese om Forløbet af Israndens Hovedopholds- 
linie i Jylland. Et Résumé af de Grunde, hvorpaa Hypotesen 
er bygget, er allerede meddelt ovenfor (Side 117—119). 
